Fit-8 ta' Novembru 2016, il-Kunsill qabel dwar proposta li tagħti aċċess lill-awtoritajiet tat-taxxa għal informazzjoni li tkun għand awtoritajiet responsabbli għall- prevenzjoni tal-ħasil tal-flus Id-direttiva ser tirrikjedi li l-istati membri jagħmlu possibbli l-aċċess għal informazzjoni dwar is- sjieda benefiċjarja ta' kumpaniji . Għandha tapplika mill- 1 ta' Jannar 2018 Il-proposta hi waħda minn għadd ta' miżuri ppreżentati mill-Kummissjoni f'Lulju 2016, wara r-rivelazzjonijiet tal- L-UE għamlet progress sinifikanti f'dawn l-aħħar snin biex iżżid it-trasparenza tat-taxxa u ssaħħaħ il-kooperazzjoni bejn l-awtoritajiet tat-taxxa tal-istati membri. U emendi reċenti għal-leġislazzjoni kontra l-ħasil tal-flus jagħrfu r-rabtiet bejn il-ħasil tal-flus u l-evażjoni tat-taxxa, kif ukoll l-isfidi ffaċċjati fil-prevenzjoni. Rivelazzjonijiet fil-mezzi tax-xandir bħall-Panama Papers, li żvelaw ħabi fuq skala kbira ta' fondi offshore, enfasizzaw oqsma fejn għadu meħtieġ li jittieħdu aktar miżuri . Il-qafas ta' trasparenza jrid ikompli jissaħħaħ kemm fuq il-livell tal-UE kif ukoll fuq dak internazzjonali. Skambju awtomatiku ta' informazzjoni B'mod partikolari, l-awtoritajiet tat-taxxa jeħtieġu aktar aċċess għal informazzjoni dwar is-sjieda benefiċjarja ta' entitajiet intermedjarji u informazzjoni rilevanti oħra ta' diliġenza dovuta dwar il-klijenti. Id-direttiva ser tagħmel possibbli li huma jkollhom aċċess għal dik l-informazzjoni fil-monitoraġġ tal-applikazzjoni xierqa tar-regoli dwar l-iskambju awtomatiku ta' informazzjoni dwar it-taxxa. Meta detentur ta' kont finanzjarju jkun struttura intermedjarja, l-istituzzjonijiet finanzjarji huma mitluba mid-direttiva 2014/107/UE janalizzaw dik l-entità u jirrappurtaw is-sjieda benefiċjarja tagħha. L-applikazzjoni ta' dik id-dispożizzjoni tistrieħ fuq informazzjoni li tkun għand l-awtoritajiet responsabbli għall-prevenzjoni tal-ħasil tal-flus, skont id-direttiva 2015/849/UE. L-aċċess għal dik l-informazzjoni jiżgura li l-awtoritajiet tat-taxxa jkunu mgħammra aħjar biex iwettqu l- obbligi ta' monitoraġġ tagħhom. B'hekk ser jgħin fil-prevenzjoni tal-evażjoni tat-taxxa Il-passi li jmiss Il-qbil intlaħaq f'laqgħa tal-Kunsill Affarijiet Ekonomiċi u Finanzjarji, mingħajr diskussjoni. Il-Kunsill ser jadotta d-direttiva ladarba l- Parlament Ewropew ikun ta l-opinjoni tiegħu. Id-direttiva teħtieġ unanimità fil-Kunsill, wara konsultazzjoni mal-Parlament. (Bażi legali: l-artikoli 113 u 115 tat-Trattat dwar il-Funzjonament tal-Unjoni Ewropea.) Proposta għal Direttiva tal-Kunsill dwar l-aċċess tal-awtoritajiet tat-taxxa għal informazzjoni dwar il-ġlieda kontra l-ħasil tal-flus Komunikazzjoni mill-Kummissjoni ta' Lulju 2016 dwar miżuri biex tissaħħaħ it-trasparenza fil-qasam tat-taxxa Direttiva 2014/107/UE dwar l-iskambju awtomatiku obbligatorju ta' informazzjoni fil-qasam tat-tassazzjoni Direttiva 2015/849/UE dwar il-prevenzjoni tal-ħasil tal-flus u l-finanzjament tat-terroriżmu Ara l-paġna tal-laqgħa